De færreste har nok set det smukke og lysende fænomen i Danmark. Nordlyset. For Shanti Lfe krævede det også både tålmodighed og et godt kamera, da han lørdag aften fangede nordlyset i Nationalpark Thy. - Jeg brugte en time på at tage de to billeder. Man skal være heldig, før man får billederne, siger Shanti Lfe. Oprindeligt kommer Shanti fra USA, men han har de sidste 24 år boet i Danmark. Hver dag bruger fotografen mange timer i naturen for tage flotte billeder. Han elsker den danske natur og mener, at vi skal passe bedre på den. - Jeg går meget op i naturen, og når man kan se, hvor smuk den er, så har man virkelig lyst til at beskytte den, siger han.

Referat:
Shanti Lfe fra Thy elsker at fotografere billeder af naturen, og lørdag fangede han grønt nordlys midt i Nationalpark Thy.